Kulturni centar Travno

B. Magovca 17, Zagreb

**56. međunarodni festival kazališta lutaka – PIF**

**OPIS**

**Festival najavljuju:**

- izložba XI natječaja Lutka, maska, PIF... otvorit će se 14. rujna 2023. u foajeu Kulturnog centra Travno;

- promocija knjige lutkarskih igrokaza *Dar najveći od svih*, autorice Slobodanke Martan održat će se 14. rujna u 18.30 u foajeu KUC-a Travno;

- Pifkova povorka lutaka najavljuje Festival u centru Grada u subotu, 16. rujna 2023.;

- *Svijet lutaka Agate Freyer,* izložba sklica, lutaka i scenografije u Galeriji Osmijeh 16. rujna 2023.;

**Službeni program:**

Tijekom sedam službenih dana intenzivnog programa, gostovat će četrnaest kazališta i kazališnih skupina iz dvanaest zemalja (Austrija, Bosna i Hercegovina, Bugarska, Hrvatska, Češka, Italija, Izrael, Južna Koreja, Poljska, Slovenija, Srbija i Španjolska). Četrnaest predstava imat će dvadesetijednu izvedbu. Urednica službenog dijela programa je dr.sc. Livija Kroflin uz suglasnost Umjetničkog savjeta PIF-a.

Sudionici službenog programa:

Austrija, Toihaus Theatre, *Razigrani tonovi*, 1+

Bosna i Hercegovina, *Tobija*, 4+

Bugarska, Association Cultural decentralization, *Šumska nimfa*, 5+

Bugarska, Sofija Puppet Theatre i NoBlind, *Svjetlucanje*, 2+

Češka, Kazalište Alfa, *Lutanja dobrog Hansa Böhma Europom*, za odrasle

Italija, Zaches Theatre, *Pepeljuga,* 5+

Izrael, The Key Theatre, *Ne čačakaj mečku*, 14+

Koreja, Bubble Dragon, *Sam*, za sve

Poljska, Foundation – oh Gustav!, *Ružno pače*, 5+

Španjolska, Zero en Conducta, *Mehanika duše*, za odrasle

Slovenija, KL Ljubljana, *Palčica*, 3+

Slovenija, KL Maribor, *Tajna malog žira*, 3+

Srbija, Kazalište mladih Novi Sad, *Metamorfoze* – za odrasle

GKL Rijeka, *Pčelica Maja*, 3+

KD Pinklec, *Drvljaci*, 11+

Predstave će pratiti stručni žiri u sastavu: predsjednica UNIMA International Karen Smith (Australija), Edvard Majaron (Slovenija), Hrvoje Seršić (Hrvatska), te tročlani dječji žiri.

**Popratni programi:**

Pored službenog programa, popratni program promovira lutkarstvo, useljava lutke u mnoge gradske prostore odakle građanima Zagreba i njihovim gostima prenose veselje i zaigranost. Dvadesetidva događanja nose ozračje festivala.

Predstave na otvorenom (Glazbeni paviljon Zrinjevac, plato Mamutice):

* Kazalište lutaka *Malle Malle*, Bugarska, predstava *Kazalište lutaka sunčeve svjetlosti* i *Divovski mjehur sapunice*,
* UO KD Ivana Brlić Mažuranić, Slavonski Brod, predstava *Tunja,*
* Mali lutkari na 56.PIF-u: Lutkarska skupina Kopriva pec pec, Koprivnica, predstava *Kraljevna na listu koprive* i Lutkarska radionica OŠ Vjenceslava Novaka, predstava *Crna ljepotica;*
* Promocija knjige: *Suvremeno lutkarstvo i kritika*, Igor Tretinjak; *Grad i mi - monografija povodom 70 godina Lutkarskog kazališta Mostar*, Darko Juka.
* Radionice izrade lutaka: za odgajatelje i učitelje (1), radionice za osobe treće životne dobi (1), radionice za djecu iz vrtića i škola (3), publiku (2).

**Promocija i mediji**

Za potrebe promidžbe naklada promotivnih materija bit će: 10 jumbo plakata, 200 programskih knjižica, 2500 programskih letaka, 30 B1 umjetničkih plakata, pozivnice za svečano otvorenje Festivala koje će obuhvatiti poziv na otvorenje dvije izložbe i promociju knjige. Promidžba će se vršiti putem mrežne i Facebook stranice PIF-a, te oglašavanjem putem agencije Lift Alarm d.o.o. Najava Festivala i opisi pojedinih predstava moći će se pronaći na www.pif.hr na hrvatskom i engleskom jeziku. Planira se medijsko praćenje događanja na 55. PIF-u putem HRT1, HRT 2, HRT 3, Radio Antene, Radio Sljemena, Yammat FM, Z1, TV Jabuka, Mreža TV, kao i brojnih portala. (Kritikaz, Jutarnji list, Ziher.hr, Zagreb.info, Dječji događaji, Croportal, Culturenet, HINA, T-portal, HRT portal). Predviđa se da će najavljene, službene i neslužbene programe, kako na otvorenom tako i u dvoranama, popratiti više od 10000 gledatelja. Aktivnih sudionika, od izvođača (oko 170) do polaznika radionica, bit će oko 500.

Ljubica Suturović

viša stručna suradnica za kazališne i plesne programe